b'\n_START_ARTICLE_\nJacques Barrot\n_START_PARAGRAPH_\nJacques Barrot (3. veebruar 1937 Yssingeaux \xe2\x80\x93 3. detsember 2014) oli Prantsusmaa poliitik, Euroopa Komisjoni volinik ja \xc3\xbcks 5 asepresidendist._NEWLINE_Hariduselt oli ta jurist ja sotsioloog. 1966\xe2\x80\x931976 oli ta Yssingeaux\' linnan\xc3\xb5ukogu liige ja 1976\xe2\x80\x932001 linnapea. 1967\xe2\x80\x932004 oli ta Rahvuskogu saadik._NEWLINE_Alates aprillist novembrini 2004 oli ta Euroopa Komisjoni regionaalpoliitika volinik. Seej\xc3\xa4rel t\xc3\xb6\xc3\xb6tas ta 2008. aastani transpordivolinikuna. Aastatel 2008 kuni 2009 oli ta \xc3\xb5iguse, vabaduse ja turvalisuse volinik Jos\xc3\xa9 Manuel Barroso I komisjoni koosseisus._NEWLINE_Barrot kuulus parempoolsesse Rahvaliikumise Liitu._NEWLINE_2000. aastal sai Barrot Prantsusmaa kohtult kriminaalkaristuse "usalduse kuritarvitamise" eest, kui ta smugeldas 3 miljonit eurot valitsuse raha oma erakonna arvele. Ta sai 8 kuud vangistust tingimisi. Jacques Chirac andis talle armu.\n_START_SECTION_\nIsiklikku\n_START_PARAGRAPH_\nJacques Barrot oli abielus. Tal on 3 last.'